Cuneiform Tablet Kt 88/k 273 (AKT 7a 50)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
IGI a-mur-DINGIR DUMU ša-ak-ṣí-im IGI DINGIR-ba-ni DUMU ú-zu-a IGI lá-qé-pí-im DUMU šu-a-šur kà-ri-a DUMU a-šur-DU₁₀ aṣ-ba-at um-ma a-na-ku-ma a-ta DUMU me-tim ù a-na-ku DUMU me-tim-ma a-bi-a ṭup-pé-e ša ḫu-bu-ul a-bi-kà a-šur-DU₁₀ e-zi-ba-am iš-te-en₆ ṭup-pu-um ša 5 ma-na KÙ.BABBAR ša-ni-um ṭup-pu-um ša 6.66666 ma-na KÙ.BABBAR šál-šu-um ṭup-pu-um ša 4 ma-na KÙ.BABBAR ra-áb-um ṭup-pu-um ša 5 ma-na ḫi-ir-mu-šu na-zu-mu a-ma ša ṭup-pé-e a-ni-ú-tim ku-nu-ki ša a-bi-kà ú-dí um-ma kà-ri-a-ma ṣa-aḫ-ra-ku ku-nu-ki ša a-bi-a ú-lá i-dí um-ma a-na-ku-ma a-ma ša ni-iš a-lim{ki} ù ru-ba-am ta-mu-ú kà-i-lá ki-ma a-dí ṭup-pé-e ša ḫu-bu-ul a-bi-šu ma-aḫ-ri-ku nu-du-a-e a-dí-ú-šu-ni ù um-ma a-na-ku-ma ú ṭup-pu-ú ša a-bi₄-a ma-du-du-ma ḫa-al-qú a-šé-e-a-ku-um